Anders Jonas Ångström

B’ e rannsachair ann am fiosaig agus reul-eòlaiche a bh' ann an Anders Jonas Ångström (, Timrå 13 an Lùnastal 1814–Uppsala 21 an t-Ògmhios 1874). Fhuair e a chuid sgoil ann an Härnösand agus an uair sin chaidh dhan Oilthigh Uppsala. Tha e cliùiteach airson na h-obrach a rinn e air speactrasgòpachd agus chuireadh ainm dha aonad mheudachaidh ann am fiosaig, an t-ångström.

Dh'obair e mar neach-amhairc aig Amharc-lann Uppsala far an do lorg e ann an àile na grèine haidridean agus rinn e mapa de speactram na grèine ann an 1868. Rannsaich e cuideachd na fir-chlis.

Bhuannaich e Bonn Rumford a' Chomainn Rìoghail ann an 1872.

Chaidh deuchainn-lann aig Oilthigh Uppsala ainmicheadh air is air a mhac, Knut Ångström.

Iomraidhean	

Roinn-seòrsa:Saidheans
Roinn-seòrsa:Fiosaig
Roinn-seòrsa:Reul-eòlaichean
Roinn-seòrsa:Daoine às an t-Suain